OKRESNÁ PROKURATÚRA LIPTOVSKÝ MIKULÁŠ 
Tomášikova 5, 031 80 Liptovský Mikuláš 1	

Číslo: 2 Pv 413/16/5505-11	Liptovský Mikuláš 02.02.2017 
EEČ: 2-39-61-2017
U Z N E S E N I E
Trestná vec:	obv. XXXXX
Trestný čin:	prečin: zanedbanie povinnej výživy podľa § 207 odsek 1, odsek 3 písmeno b Trestného zákona
Rozhodol: 	prokurátorka Okresnej prokuratúry Liptovský Mikuláš 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX
rodné priezvisko: XXXXX
trvalé bydlisko: XXXXX 2053/106, XXXXX XXXXX, Slovensko
väzba: nie
ktorý je trestne stíhaný pre trestný čin:
-	prečin: zanedbanie povinnej výživy podľa § 207 odsek 1, odsek 3 písmeno b Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe, že:
hoci bol  na základe rozsudku Okresného súdu XXXXX č. k. 4C/113/2009- 27 zo dňa 29.10.2009 v spojení s rozsudkom Krajského súdu Žilina č. k 6Co/183/2010, ktorý nadobudol právoplatnosť dňa 14.09.2010 zaviazaný prispievať výživným na svoju dcéru XXXXX, nar. XXXXX, trvale bytom XXXXX 24, okr. XXXXX sumou 33,- € vždy do 15. dňa v mesiaci vopred do jej rúk,  túto povinnosť si neplnil pravidelne alebo vôbec v období od augusta 2012 do júla 2015 okrem mesiacov október 2012 až august 2013, kedy zaslal každý mesiac výživné v stanovenej  výške 33,- € a v novembri 2012 1,- € naviac pričom za uvedené obdobie  dlhuje na výživnom svojej dcére XXXXX sumu 824,- €,

lebo zanikla trestnosť činu.

Odôvodnenie:
Obvinenému XXXXX bolo vznesené obvinenie pre prečin zanedbania povinnej výživy podľa § 207 ods. 1, ods. 3 písm. b/ Trestného zákona. Obvinený je stíhaný pre skutok, že hoci bol  na základe rozsudku Okresného súdu XXXXX č. k. 4C/113/2009- 27 zo dňa 29.10.2009 v spojení s rozsudkom Krajského súdu Žilina č. k 6Co/183/2010, ktorý nadobudol právoplatnosť dňa 14.09.2010 zaviazaný prispievať výživným na svoju dcéru XXXXX, nar. XXXXX, trvale bytom XXXXX 24, okr. XXXXX sumou 33,- € vždy do 15. dňa v mesiaci vopred do jej rúk,  túto povinnosť si neplnil pravidelne alebo vôbec v období od augusta 2012 do júla 2015 okrem mesiacov október 2012 až august 2013, kedy zaslal každý mesiac výživné v stanovenej  výške 33,- € a v novembri 2012 1,- € naviac, pričom za uvedené obdobie dlhuje na výživnom svojej dcére XXXXX sumu 824,-€.
Po ukončení vyšetrovania podal vyšetrovateľ Odboru kriminálnej polície v Liptovskom Mikuláši na tunajšiu prokuratúru návrh na zastavenie trestného stíhania z dôvodu, že obvinený si svoju vyživovaciu povinnosť dodatočne splnil. 
Po preštudovaní spisového materiálu som zistila, že obvinený XXXXX si svoju vyživovaciu povinnosť dodatočne splnil, keď dňa 19.12.2016 uhradil  celé zameškané výživné vo výške 824,- €. Súčasťou spisu je poštová poukážka, ktorou dlžné výživné zaslal svojej dcére.
 Obvinený teda k dnešnému dňu celé dlžné výživné v plnej výške uhradil. Podľa vyjadrenia jeho dcéry XXXXX táto z dôvodu neplatenia výživného obvineným núdzou netrpela. Taktiež uviedla, že dlžné výživné za obdobie, za ktoré je obvinený stíhaný jej bolo v plnej výške uhradené. 
Podľa § 86  písm. a/ Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvalo nepriaznivé následky a páchateľ svoju povinnosť  dodatočne splnil skôr, než sa súd odobral na záverečnú poradu. 
Podľa § 215 ods. 1 písm. h/ Trestného poriadku  prokurátor  zastaví trestné stíhanie ak zanikla trestnosť činu. 
Keďže obvinený uhradil dlžné výživné v plnej výške a neplatenie výživného nemalo na jeho dcéru trvalo nepriaznivé následky, rozhodla som tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zdeňka Klaučová 
prokurátorka